
Bases del Concurs de Munyir a Mà
Fira de la Llet 2026

Categoria única:
Joves/adults a partir de 14 anys.

Data i Lloc:
Dissabte 17 d’octubre a les 16:30h al Bestiòrum.
Inscripcions al mateix lloc, de 16:15h a 16:30h.

Qui s’hi pot presentar?
Qualsevol persona major de 14 anys.

La participació al concurs implica el ple coneixement i la plena acceptació de les bases i dels drets d’imatge, així com el resultat final del concurs.

Per a poder-hi participar caldrà omplir i signar el document d’autorització d’ús de la imatge personal. Les persones participants menors d’edat s’hauran d’inscriure amb l’apartat d’autorització signat per un/a tutor/a legal, conforme permet la seva participació al concurs.

Participació de les persones menors de 16 anys.
Per poder-hi participar les persones menors de 16 anys, hauran de presentar, a més de l’autorització dels drets d’imatge, el full d’inscripció al concurs amb la signatura d’autorització d’un/a tutor/a legal, conforme permet la participació del/de la menor al concurs.

Funcionament del concurs:
Caldrà munyir la vaca amb la tècnica de munyir a mà durant un minut amb l’objectiu d’aconseguir la major quantitat de llet possible.

Per tal de garantir el benestar de la vaca que es munyirà, el número màxim de participants és de 20 persones. Tot i això el concurs es pot interrompre en qualsevol moment, indiferentment del nombre de persones que hi hagin participat, per preservar el benestar de la vaca. Això no comportarà cap dret a una compensació.

Quins premis hi haurà?
Es donaran tres premis, un per a cadascuna de les tres persones que més llet hagin pogut munyir.

Informació bàsica sobre autorització de drets d’imatge 
Responsable del tractament: Associació Fira de la Llet 
Finalitat: acreditar l’autorització de dret d’imatge.
Legitimació: consentiment de la persona interessada (art. 6.1.a RGPD).
Destinataris: les fotografies preses durant el desenvolupament del concurs es podran cedir a Ajuntament de Vilobí d’Onyar amb finalitats de difusió de les activitats que es duen a terme durant la Fira de la Llet. 
Drets de les persones interessades: es poden exercir els drets d’accés,, rectificació, supressió, oposició al tractament i sol·licitud de la limitació de tractament adreçant-se a l’Associació Fira de La Llet, Travessia del Primer d’Octubre de 2017, 1 de Vilobí d’Onyar

